Inkakha yodumo ifuna sinikezwe u-16V eseChiefs | News24Inkakha yodumo ifuna sinikezwe u-16V eseChiefsJohannesburg – Baningi abaqeqeshi esekuvele amagama abo esikhundleni sokuqeqesha iKaizer Chiefs okuhlanganisa elikaSteve Komphela noRuud Krol ngokusho kombiko.Ngokubika kweSoccer Laduma nakuba kunamagama ezinkakha zabqeqeshi kulesi sikhundla kodwa inkakha yeKaizer Chiefs uMark Williams udalule ukuthi ukholelwa ekutheni uDoctor Khumalo obengumsizi kaStuart Baxter angenza umsebenzi ongcono kulesi sikhundla.UWilliams utshele iSiya Crew ukuthi akakuqondi kungani umuntu akaba umsizi womqeqeshi iminyaka emithathu anganikezwa ithuba lokuqhoqhobala lesi sikhundla.Uthe nakuba uKomphela engenayo i-CV eqinile kodwa uyamdinga umuntu azoqhudelana naye.OLUNYE UDABA:ICeltic iqinise isikwati ngabeSwallows“Kungani bengawuniki uDoctoer Khumalo lo msebenzi.Usebe umsizi womqeqeshi iminyaka emithathu ngaphansi kukaBaxter kanti useke waliqeqesha leli qembu ebambisene no-Ace Khuse phambilini,” esho.“Usehlale kwiChiefs impilo yakhe yonke. Useke wadlale neBafana Bafana izikhawu eziningi uyalazi usiko lwebhola leChiefs nelakuleli.Angenza umsebenzi oncomekayo uma engase anikezwe ithuba.”UWilliams uthe akakuqondi ukuthi kungani umuntu ongumsizi womqeqeshi engeke akwazi ukuba umqeqeshi ogcwele.
